9 Ke feela ka Jesu moo batho ba ikokobeditšego ba ka tsebago Jehofa le go thabela tswalano ya kgauswi le yena. Mangwalo a gatelela bjang therešo ye? Paulo o ngwadile gore: “Modimo o bonagatša lerato la gagwe go rena ka gore, ge re be re sa le badiradibe Kriste o ile a re hwela.” (Baroma 5:6-8) Modimo o re neile sehlabelo sa Jesu sa topollo ka gobane a re rata, e sego ka gobane se re swanela. Jesu o itše: “Ga go motho yo a ka tlago go nna ge a sa gogwe ke Tate yo a nthomilego.” Lebakeng le lengwe o itše: “Ga go yo a tlago go Tate ge e se ka nna.” (Joh. 6:44; 14:6) Jehofa o diriša moya o mokgethwa go gogela batho go yena a diriša Jesu gomme o ba thuša go dula leratong la Gagwe ba na le kholofelo ya go phela ka mo go sa felego. (Bala Juda 20, 21.) Ela hloko tsela e nngwe yeo ka yona Jehofa a re gogelago go yena.